Kode Rahasia
Kamis, 12 Maret 2015 00:13
PALUI di kanturnya wayah ini diparcaya jadi bos. Katuju-ai kakawalan wan anak buahnya. Apa mun Palui kada panyarikan, hakun haja kurang labih lawan panyayangan wan anak buah. Salain itu Palui kada engken, bila ada kakawalan datang, Palui paham banar. Apalagi nang ngaran sahabat, kada kuciwa tu pang mandatangi Palui. Bila bulik pada wadah Palui pasti disangui amplop.
“Ikam cucuk banar jadi bos, disiplin bagawi tinggi, kada panyarikan, hakun haja kurang labih dan panyayangan wan anak buah.”
“Kada usah maambung, aku paham haja,” sahut Palui sambil manjulung amplok ka tangan Garbus. Malihat Palui manjulungi amplok ka Garbus, lalu-ai Tulamak baulah parigal.
“Bila kadada pamarataan maka bubuhan ikam ini kuributakan, kupadahakan KKN-nya makin babangat,” ujar Tulamak.
“Masing-masing sudah ada haja bagiannya, samalam bini ikam sudah kuantari baras sabalik,” ujar Palui.
“Lain samalam, lain jua wayah ini,” ujar Tulamak tatap minta bagian.
“Bila kada mambari maka kada kuuruti lagi malam ini,” ujar Tulamak mangancam.
ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn